Ayen i d-iḍerrun di tmeddurt n yal ass, di tmurt n yeqbayliyen ussan-agi, yessefk ɣef weqbayli yellan deg umussu i yekkaten ɣef Timanit n Tmurt n Yeqbayliyen ad issiwel i yal aqbayli, akken ad yewwet ɣef ayla-s. Ass-a kra n win neY n tin yerran ad innaɣ ɣef teqbaylit-is, yessefk ad yeddakel d win yettxemimen am netta. Yessefk ad yekcem di kra n tuddsa neɣ ɣer umussu-agi.
Di tallit nella ass-a, tewwi-d fell-aɣ a neddukel ɣef tiktiwin ara yesselḥun tamurt n yeqbayliyen ɣer zdat. Ma yella ur d-neskin udem n tmurt n yeqbayliyen, ulamek ara nemyieqal d atmaten. Dɣa, i wakken yal aqbayli amagday ad yesdakkel tazmert-is ar tin umagday i t-yecban, yessefk ad mlilen deg umussu-agi; i wakken ad tifsus taekemt ɣef imeɣnasen n teqbaylit. Ma ara as-d-nerr udem-is i tmurt n yeqbayliyen i as-igga umezruy, a n-reṣṣi tigejdit n lebni n tmurt n yeqbayliyen.
Dɣa, ma begsen-d yerna ttikin yeqbayliyen, akken ara tili tdukli, d tafat, d talwit di tmurt. Tamurt n yeqbayliyen ma ara as-d-yuɣal wudem-is, taqbaylit ma ara tekcem di tmeddurt n yal ass, tugdut, tilelli tigejdanin, izerfan n wemdan, a d-glun s tafat.
Ass-nni tiqbayliyin akked yeqbayliyen ad uɣalen d nutni ara yesselḥun tamurt, s tlelli-nnsen d yiseɣ-nnsen i deg ad d-afen ayen i saramen.
kab_Latn kab_Latn kab_Latn kab_Latn